Valtūnų tvenkinys

Valtūnų tvenkinys – tvenkinys Lietuvoje, Ukmergės rajone, 2 km į šiaurę nuo Lyduokių miesteliohttp://ezerai.vilnius21.lt/valtunu-v7631.html. Sudarytas užtvenkus Siesarties upę (Šventosios intakas) 10,6 km nuo jos žiočių. Tvenkinio ilgis iš pietryčių į šiaurės vakarus – 1,04 km, plotis – iki 0,08 km. Altitudė 71,7 m. Pietinis krantas aukštas. Krantai ištisai apaugę medžiais ir krūmynais. Į pietus stūkso Felinkos miškas. Į šiaurę įsikūręs Valtūnų kaimas. Tvenkinys yra Siesarties kraštovaizdžio draustinyje.

Tvenkinys įrengtas 2001 m., kai buvo pastatyta 170 kW galios mažoji hidroelektrinėhttps://www.lsta.lt/files/Leidiniai/Lietuvos%20HIDROENERGETIKA/Knyga_Lietuvos%20HIDROENERGETIKA.pdf . Yra įrengtas žuvitakis.

 Šaltiniai 

Kategorija:Ukmergės rajono tvenkiniai